ഗുജറാത്ത് മുഖ്യമന്ത്രി വിജയ് രൂപാണി രാജിവച്ചു രാജിക്കാര്യം അപ്രതീക്ഷിതമായി പ്രഖ്യാപിച്ചത് രൂപാണി തന്നെ പുതിയ മുഖ്യമന്ത്രിയെ തീരുമാനിക്കാന് പാര്ട്ടി ആസ്ഥാനത്ത് യോഗം ചേരുന്നു അടുത്ത വര്ഷം നടക്കുന്ന നിയമസഭാ തിരഞ്ഞെടുപ്പിന് മുന്നോടിയായുള്ള മുഖംമിനുക്കല് നടപടിയുടെ ഭാഗമെന്ന് സൂചന അഹമ്മദാബാദ്: ഗുജറാത്ത് മുഖ്യമന്ത്രി വിജയ് രൂപാണി രാജിവച്ചു. രൂപാണി തന്നെയാണ് രാജിക്കാര്യം അപ്രതീക്ഷിതമായി പ്രഖ്യപിച്ചത്. പിന്നീട് ഗവണറെ കണ്ട് രാജിക്കത്ത് കൈമാറി. നിയമസഭയുടെ കാലാവധി അവസാനിക്കാന് ഒരുവര്ഷം കൂടി ബാക്കി നില്ക്കേയാണ് വിജയ് രൂപാണി രാജിവെക്കുന്നത്. അടുത്തവര്ഷം നിയമസഭാ തെരഞ്ഞെടുപ്പു നടക്കുന്ന പശ്ചാത്തലത്തില് മുഖം മിനുക്കല് നടപടിയുടെ ഭാഗമായി കൂടിയാണ് രൂപാണിയുടെ രാജിയെന്നാണ് വിലയിരുത്തുന്നത്. 2016 ഓഗസ്റ്റ് മുതല് മുഖ്യമന്ത്രി സ്ഥാനത്തുള്ള നേതാവാണ് അദ്ദേഹം. രാജിയുടെ കാരണം വ്യക്തിമായിട്ടില്ല. ആനന്ദി ബെന് പട്ടേലിന്റെ പിന്ഗാമിയായാണ് അദ്ദേഹം മുഖ്യമന്ത്രി സ്ഥാനത്തെത്തിയത്. മുഖ്യമന്ത്രിയാകുന്നതിന് മുന്പ് ആനന്ദിബെന് പട്ടേല് മന്ത്രിസഭയില് അംഗമായിരുന്നു. ബിജെപി. സംസ്ഥാന പ്രസിഡന്റായും പ്രവര്ത്തിച്ചിട്ടുണ്ട്. രാജ്കോട്ട് വെസ്റ്റ് മണ്ഡലത്തില് നിന്നാണ് വിജയ് രൂപാണി 2017ല് നിയമസഭയിലേയ്ക്ക് തിരഞ്ഞെടുക്കപ്പെട്ടത്. മുഖ്യമന്ത്രിയായി സത്യപ്രതിജ്ഞ ചെയ്തതിനുശേഷം അദ്ദേഹം പാര്ട്ടി സംസ്ഥാന പ്രസിഡന്റ് സ്ഥാനം രാജിവച്ചിരുന്നു. രാജി ഗവര്ണറെ കണ്ട് കൈമാറിയിട്ടുണ്ട്. ഗവര്ണറുമായി കൂടിക്കാഴ്ച നടത്തിയ ശേഷം അദ്ദേഹം മാധ്യമങ്ങളെ കണ്ടു. ഗുജറാത്ത് മുഖ്യമന്ത്രിസ്ഥാനത്തിരിക്കാന് തനിക്ക് അവസരം നല്കിയ ബിജെപി നേതൃത്വത്തിന് നന്ദി പറയുന്നതായി അദ്ദേഹം പറഞ്ഞു. അതേസമയം, അപ്രതീക്ഷിതമായി അദ്ദേഹം മുഖ്യമന്ത്രിസ്ഥാനം രാജിവെക്കാന് കാരണമെന്താണെന്ന് വ്യക്തമല്ല. പാര്ട്ടിയില് മുഖം മിനക്കല് നടപടിയുടെ ഭാഗമായാണ് രാജിയെന്നാണ് പുറത്തുവരുന്ന വിവരങ്ങള്. അടുത്തിടെ രാജി സമര്പ്പിച്ച നാലാമത്തെ ബിജെപി മുഖ്യമന്ത്രിയാണ് വിജയ് രൂപാണി. ജൂലൈ മാസത്തിലാണ് കര്ണാടകയിലെ രാഷ്ട്രീയ നീക്കങ്ങള്ക്കിടെ മുഖ്യമന്ത്രി ബിഎസ് യെദ്യൂരപ്പ രാജിവെച്ചത്. ഉത്തരാഖണ്ഡില് ത്രിവേന്ദ്ര റാവത്തിനു പകരം മുഖ്യമന്ത്രിയായി സ്ഥാനമേറ്റ തിരഥ് സിങ് റാവത്തും അടുത്തിടെ രാജിവെച്ചിരുന്നു. കോവിഡിനെ നേരിടുന്നതില് അടക്കം ഗുജറാത്ത മുഖ്യമന്ത്രി പരാജയപ്പെട്ടെന്ന വിമര്ശനം അടുത്തിടെ ഉയര്ന്നിരുന്നു. ഇതിന് പിന്നാലെയാണ് ഇപ്പോള് വിജയ് രൂപാണി പടിയിറങ്ങുന്നത് എന്നതും ശ്രദ്ധേയമാണ്. മോദിയെയും അമിത്ഷായെയും സംബന്ധിച്ചിടത്തോളം ഗുജറാത്ത് രാഷ്ട്രീയം വളരെ പ്രിയപ്പെട്ടതാണ്. ഈ പശ്ചാത്തലത്തില് അവരുടെ അനിഷ്ടത്തിന് പാത്രമായാകാം രൂപാണി പടിയിറങ്ങുന്നതെന്നും വിലയിരുത്തലുണ്ട്. അടുത്ത മുഖ്യമന്ത്രിയെ കണ്ടെത്താന് തിരക്കിട്ട ചര്ച്ചകള് ബിജെപി ആസ്ഥാനത്ത് നടക്കുകയാണ്. Stories you may Like